Der bliver røget alt for meget i Frederikshavn Kommune. Kommunen er blandt den mest rygende fjerdedel i forhold til de øvrige kommuner i regionen. Samtidig er Frederikshavn Kommune den kommune i Nordjylland, hvor der er flest rygere i alderen 25-44 år. Det viser en ny sundhedsundersøgelse, som i alt 2277 borgere i Frederikshavn Kommune har svaret på. Det er især kvinderne, der ryger. 30 % af kvinderne mellem 24 og 44 år er rygere. -  Det bliver derfor helt klart et af de første områder, hvor vi skal have en forstærket indsats,  siger Anders Broholm, der er formand Frederikshavn Kommunes Sundhedsudvalg. Der er dog overordnet færre rygere i kommunen end i 2007. Desuden er det ifølge undersøgelsen kun 8,4% af de helt unge kvinder mellem 16 og 24 år, der ryger.

Opsummering:
Frederikshavn Kommune er den nordjyske kommune , hvor der er flest mellem 25 og 44 , der ryger - og det er især kvinderne, der er synderne.